ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "መንግስቲ መዓስከርና ኣፍሪሱ ብኣስገዳድ ይመልሰና ኣሎ"፡ ተመዛበልቲ ጌድኦ 22 ጉንቦት 2019 ካብ ጉጂ ተመዛቢሎም ዝነበሩ ልዕሊ 5 ሽሕ ተመዛበልቲ ተወለድቲ ጌድኦ ካብ ዝሓለፈ ዓርቢ ጀሚሩ ብመንግስቲ ኢትዮጵያ ብኣስገዳድ ናብ መረበቶም ይምለሱ ከምዘለዉ ብምግላፅ፡ ተቓውመኦም ንቢቢሲ ኣስሚዖም። እቶም ቅድም ክብል ኣብ ደቡብ ኢትዮጵያ፡ ኣብ ሞንጎ ጉጂ ኦሮሞን ማሕበረሰብ ጌድኦን ብዘጋጠመ ዓሌታዊ ጎንፂ፡ ካብ መረበቶም ተመዛቢሎም ዝጸንሑ ተወልድቲ ጌድኦ ንቢቢሲ ኣብ ዝሃብዎ ቃል፡ መንግስቲ ኣፅሊሎምሉ ዝነበሩ መዓስከር ብምፍራስ፡ ብዘይ ገለ ሓገዝ ናብ መረበትና ክንምለስ የግድደና ኣሎ ብምባል ተቓውመኦም ኣስሚዖም። ኣተሓባባሪ እቶም ተመዛበልቲ ኣይተ ዮውሃንስ "መንግስቲ ኣብ ወረዳ ገደብ፡ ጎቲፒን ጨልጨሌን ኣብ ሸሞንተ መዓስከራት ኣፅሊሎም ንዝነበሩ ልዕሊ 5000 ተወለድቲ ጌድኦ ብኣስገዳድ ኣብ ሜዳ በቲንዎም" ይብሉ። "ናብ መረበትኩም እተዉ ኢሎም፤ ነቶም ኣፅሊልናሉ ዝነበርና ኩሉ መዓስከራት ኣፍሪሰሞ። ኣብዞም ሸሞንተ መፅለልታት 5968 ተመዛበልቲ መራሕቲ ስድራ ነይሮም። ሕዚ ግና ነቲ መዓስከር ምስኣፍረሱዎ ብመኪና ፅዒኖም ናብ ዝነበርዎ ይመልስዎም ኣለዉ" ኢሎም። ሓሙሽተ ነጥብታት ብዛዕባ ቅልውላው ጌዲዮ ተጋሩ ተመዛበልቲ፡ ‘ከመይ ውዒልካ እንብሎ’ውን የብልናን’ ኢትዮጵያ ብብዝሒ ተመዛበልቲ ቀዳመይቲ ኮይና "ልዕልነት ሕጊ እንከይተኸበረን ሰላም እንከይሰፈነን፤ ከመይ ኣቢልና ክንምለስ?" መንግስቲ ንተመዛበልቲ 'ከየእመነ' ናብ መረበቶም ንክምለሱ ከምዘገደዶም ዝዘረቡ ኣይተ ዮውሃንስ፡ ቅድሚኡ እቶም ተመዛበልቲ፡ ልዕልነት ሕጊ እንከይተኸበረን ሰላም እንከይሰፈንን ከመይ ኣቢልና ንምለስ ዝብል ሕቶ ከምዘልዓሉ፡ ግና ከኣ "ሰማዒ ከምዘይረኸቡን ብሓይሊ ክምለሱ" ከምዝተገደዱን ገሊፆም። "ቅድሚኡ ዘተ ተኻይዱ፡ ኣብቲ ዘተ ዝተልዓሉ ሕቶታት ኣይተመለሱን። ንሕና ናብ መረበትና ክንምለስ ንደሊ ኢና፡ ይኹን'ምበር ልዕልነት ሕጊ ኣይተኸበረን፤ ክሳብ ሕዚ ክልተ መንግስቲ ኣብ ዘለሉ ኩነታት ከመይ ኣቢልና ክንምለስ?
